Les ayalgues o chalgas son les riqueces enterraes o escondíes n'otres dómines. Anque tamién se conoz per esi nome a una muyer mortal que sufre un fechizu, siendo condenada a vivir nuna cueva o torcu enllenu d'oru, xemes y oxetos preciosos, curiaes al igual que les xanes por cuélebres. El fechizu col que se ven condenaes dótales tamién de ciertos poderes sobrenaturales como'l de podese entender colos animales y plantes. Pa fender el fechizu, un home debe da-y muerte al cuélebre que la curia. Si ye quien a ello, la moza encantada tórnase de nuevu humana y casaráse con elli, entregándo-y tamién l'ayalga que curiaba.